Een van panda-tweeling sterfMei Xiang Foto: AP Photo/Susan Walsh Een van die tweeling pandababatjies wat by die Smithsonian- nasionale dieretuin in Washington DC in Amerika gebore is, is dood. Die dieretuin het op sosiale media bevestig die pandababatjie het Woensdag gesterf. “Die ma, Mei Xiang, wat Saterdag geboorte geskenk het, het lakteer en die groter pandababa het genoeg voeding ingekry,” het die dieretuin gesê. “Sy was nie in staat om oor te skakel na die kleiner baba nie. Dit is noodsaaklik om ŉ pasgebore baba gevoed te hou. Die beamptes van die dieretuin het die babapanda met ŉ bottel en buis gevoer, maar kon dit nie lank genoeg aan die lewe hou nie.” Die span hou aan om Mei Xiang en die groter pandababa te monitor. Maroela Media het vroeër berig Mei Xiang (17) is kunsmatig geïnsemineer met sperm van twee manlike pandas, een in China en een in die nasionale dieretuin. Volg die storie op sosiale media met #Pandastory.